cyanic-selkie/wikianc huggingface dataset:
குமரகுருபரர் நூல்கள் பற்றிய கதைகள்
குமரகுருபரர் நூல்கள் எந்தச் சூழலில் தோன்றின என்பது பற்றிய கதைகள் மு. அருணாசலம் கையெழுத்துக் குறிப்புகளில் இருந்தன. அவை நூலாக்கப்பட்டுள்ளன.
புலவர் புராணம் நூலில் குமரகுருபரர் பற்றிய பாடல்கள் 24 உள்ளன.
மொழிநடை
இவரது பாடல்களில் வடசொற்கள் பெரிதும் பயன்படுத்தப்பட்டுள்ளன. பால லோசன பானு விலோசன பரம லோசன பத்த சகாயமா கால கால த்ரிசூல கபால வேகம் பசாம்ப கடம்பவனேசனே
மேற்கோள்
பகுப்பு:17-ஆம் நூற்றாண்டு நூல்கள்
அமஞ்சி கிருஷ்ணா மோகன்
அமஞ்சி கிருஷ்ணா மோகன்  (Amanchi Krishna Mohan) என்பவர் 2009 ஆம் ஆண்டு முதல் ஆந்திராவில் உள்ள சீராலா சட்டமன்றத் தொகுதியின் சட்டமன்ற உறுப்பினராக உள்ளவர் ஆவார்..
சொந்த வாழ்க்கை
அமன்சி கிருஷ்ணா மோகன் 1975 ஆம் ஆண்டு ஆந்திராவிலுள்ள பிரகாசம் மாவட்டத்திலுள்ள பண்டிலாபள்ளி கிராமத்தில் பிறந்தார். தெனாலியில் உள்ள ஏ.எஸ்.என் கல்லூரியில், இளங்கலைப் பட்டம் பெற்றார்.
அரசியல் வாழ்க்கை
இவர் தனது அரசியல் வாழ்க்கையை இந்திய தேசிய காங்கிரசில் இருந்து துவக்கினார். 2000 இல் வெட்டப்பள்ளம் மண்டல தொகுதியிலிருந்து இருந்து தேர்ந்தெடுக்கப்பட்டார். 2009 ஆம் ஆண்டில் சிராலா தொகுதியின் சட்டமன்ற உறுப்பினராக தேர்ந்தெடுக்கப்பட்டார், மேலும் 2014 தேர்தலில் சிராலா தொகுதியில் சுயேட்சை உறுப்பினராக வெற்றி பெற்றார்.
அக்ல சத்யநாராயணா
அக்ல சத்யநாராயணா ஆந்திரா பாரதிய ஜனதா கட்சியில் உறுப்பினராக உள்ளார். இவர் 2014 இல் நடந்த ஆந்திரா பிரதேச சட்டமன்ற தேர்தலில் ராஜமுந்திரி நகரத்திலிருந்து வெற்றி பெற்றார்.
கிழக்கு கோதாவரி தொகுதியில், 79.31 சதவீத வாக்குகள் பெற்றாா். எதிர்த்துப் போட்டியிட்ட ஒய்.எஸ். ஆா் காங்கிரஸ் வேட்பாளர் பாமணா ராஜ் குமார் ஒப்பிடும்போது, 26,377 வாக்குகள் வித்தியாசத்தில் வெற்றி பெற்றுள்ளார்.
பருவா
பருவா (Baruwa) என்பது மத்திய நேபாளத்தின் பாக்மதி மண்டலத்தில் உள்ள சிந்துபால்சோக் மாவட்டத்தில் உள்ள ஒரு கிராமம் ஆகும். இங்கு 1991ஆம் ஆண்டு நேபாள மக்கள்தொகை கணக்கெடுப்பின் போது, 2455 மக்கள்தொகையைக் கொண்டிருந்தது. மேலும் இந்த கிராமத்தில் 558 வீடுகள் இருந்தன.
சோம்நாத், குஜராத்
சோம்நாத் அல்லது சோமநாதபுரம் இந்தியாவின் குஜராத் மாநிலத்தின் சௌராஷ்டிரா தீபகற்பத்தில், கிர் சோம்நாத் மாவட்டத்தில் அரபுக் கடற்கரையில் அமைந்த பண்டைய இந்திய நகரங்களில் ஒன்றாகும். தில்லி சுல்தானகம் மற்றும் முகலாயர்களால் பலமுறை சிதைக்கப்பட்ட சோம்நாத் நகரத்தை பதான்-சோம்நாத் அல்லது சோம்நாத்-பதான் என்றும் அழைப்பர். 12 சோதிர் லிங்க தலங்களில் முதன்மையான சோமநாதபுரம் சோமநாதர் கோயில் இவ்வூரில் அமைந்துள்ளது. இதிகாச, புராண காலத்தில் சோம்நாத்தில் உள்ள கடற்கரை பகுதியை பிரபாச பட்டினம் என்பர். பிரபாச பட்டினத்தில், வேடுவனின் அம்பு துளைக்கப்பட்டு கிருஷ்ணர் தனது உடலை துறந்தார் என பாகவத புராணம் மற்றும் மகாபாரதம் கூறுகிறது.
வரலாற்றில் சோம்நாத் நகரத்தில் இருந்த சோமநாதபுரம் சிவன் கோயிலை முதன் முதலில்  1024–1025-ஆம் ஆண்டுகளில் இடித்து சூறையாடி கொள்ளையிட்டவர் கசினியின் மகுமூது ஆவார். 1169-ஆம் ஆண்டில் சோம்நாத் கோயில் மறுசீரமைக்கப்பட்டது. பல முறை இசுலாமிய படையெடுப்பாளர்களால் இடிக்கப்பட்ட சோமநாதபுரம் கோயில், இறுதியாக 13-ஆம் நூற்றாண்டில் சோம்நாத்திற்கு படையெடுத்து வந்த முகலாயர்கள் மீண்டும் சோமநாதபுரம் கோயிலை இடித்தனர். சமீபத்திய் சோம்நாத் அகழாய்வுகள் மூலம் பண்டைய சோம்நாத் நகரத்தின் காலம் கிமு 1500 ஆண்டுகளுக்கு முற்பட்டது எனக்கணித்துள்ளனர். இதனருகில் அமைந்த தொடருந்து நிலையம் மற்றும் மீன்பிடி துறைமுக நகரம் [[வேராவல்] ஆகும்.
மேற்கோள்கள்
பகுப்பு:பண்டைய இந்திய நகரங்கள் பகுப்பு:கிர் சோம்நாத் மாவட்டம் பகுப்பு:குஜராத் மாநிலத்திலுள்ள ஊர்களும் நகரங்களும்
அண்ணலக்ரஹாரம் வெங்கடாஜலபதி சுவாமி கோயில்
அண்ணலக்ரஹாரம் வெங்கடாஜலபதி சுவாமி கோயில் தமிழ்நாட்டில் தஞ்சாவூர் மாவட்டம், அண்ணலக்ரஹாரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடாஜலபதி சன்னதியும், ஸ்ரீதேவி, பூதேவி, கஜலெட்சுமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புளோரெஸ் மனிதன்
thumb|புளோரஸ் தீவு
ஹோமோ புளோரிஸென்ஸிஸ், ("ஃப்ளோரர்ஸ் மேன்"; "ஹாபிட்" ) என புனைப்பெயரிடப்பட்டது ) ஹோமோ இனத்தில் ஒரு அழிவடைந்த இனம். மனித வகையிலே மிகவும் சமீபத்திய காலம் வரை வாழ்ந்த இனமாக இவர்கள் கருதப்படுகிறார்கள்.3.5 அடி (1.1 மீ) உயரத்தில் இருக்கும் ஒரு நபரின் எஞ்சியவை 2003 இல் இந்தோனேசியாவின் புளோரஸ் தீவில் லியாங் புவாவில் கண்டுபிடிக்கப்பட்டது. ஒன்பது நபர்களின் பகுதி எலும்புக்கூடுகள் மீட்கப்பட்டுள்ளன, இதில் ஒரு முழுமையான மண்டை ஓடு, "LB1" என குறிப்பிடப்படுகிறது.   இவை நவீன மனிதர்களிடமிருந்து வேறுபடுகின்ற ஒரு இனத்தை பிரதிநிதித்துவப்படுத்துகிறதா என்பதை தீர்மானிக்க தீவிர ஆய்வுக்கு உட்பட்டன.
கால அளவீடு
இந்த ஹோமினின் ஒப்பீட்டளவில் சமீப காலங்களில், சுமார் 12,000 ஆண்டுகளுக்கு முன்பு வரை உயிர் வாழ்ந்ததாக கருதப்பட்டது. [4] இருப்பினும் சமீபத்திய ஆதாரங்களின், விரிவான வடிவமைப்பு மற்றும் காலவரிசை சோதனைகள் இவை 50,000 ஆண்டுகளுக்கு முன்னர் வாழ்ந்ததாக காட்டியது. [5] [6] [7] இந்த எலும்புக்கூடுகளுக்கு அருகாமையில் இவர்கள் பயன்படுத்திய கல்லினாலான கருவிகள் சுமார் 50,000 to 190,000 years பழமை வாய்ந்தவை என கண்டறிப்பட்டுள்ளது. thumb|புளோரஸ் லியாங் புவா குகை
கண்டுபிடித்தல்
2003 ஆம் ஆண்டில் இந்தோனேசிய தீவு புளோரஸில்  கூட்டு ஆஸ்திரேலிய-இந்தோனேசிய தொல்பொருள் ஆய்வாளர்கள் ஆசியாவிலிருந்து ஆஸ்திரேலியாவிலிருந்து ஹோமோ சாபியன்களின் (நவீன மனிதர்கள்) இடம்பெயர்வு ஆதாரங்களை அவர்கள் தேடினார்கள். [2] [4] ஒரு புதிய இனத்தை கண்டறிய அவர்கள் எதிர்பார்த்திருக்கவில்லை. ஒரு ஹோமினின் கிட்டத்தட்ட முழுமையான எலும்புக்கூட்டை மீட்டதில் ஆச்சரியமடைந்தார்கள். அது LB1 என பெயரிடப்பட்டது, ஏனென்றால் அது லியாங் புவா குகைக்குள்ளே கண்டுபிடிக்கப்பட்டது.
மர்மம்
புளோரிஸின் பிற பகுதிகளிலும் ஹோமோ புளோரிஸென்ஸிஸ் நீண்ட காலமாக உயிர் பிழைத்திருக்கக்கூடும் என்று கிரெகோரி ஃபோர்ர்ட் கருதுகிறார், புளோரிஸின் நாகர் மக்களிடையே எபூ கோகோ கதைகள் ஆதாரமாக விளங்குகின்றன. எபு கோகோ சிறிய, மயிரடர்ந்த, மொழிக்குன்றிய இனத்தவர்கள் எனக்கூறப்படுகிறது. [69] 16 ஆம் நூற்றாண்டின் போது முதல் போர்த்துகீசிய கப்பல்களின் வருகையின் போது இவர்கள் இருந்திருக்க வேண்டும் என  என நம்பப்பட்டது, இந்த உயிரினங்கள் 19 ஆம் நூற்றாண்டின் பிற்பகுதி வரை வாழ்ந்ததாக கோரப்படுகிறது.இவர்கள் இன்னும் புளோரிஸின் சில உள்ளடர்ந்த வனங்களில் எஞ்சியுள்ளனர் என மர்மக்கூற்றுகள் இன்றளவும் இந்தோனேசியாவில் நிலவுகிறது. thumb|கண்டெடுக்கப்பட்ட எலும்பு கூடு thumb|வரைகலை புனரமைப்பு குறிப்புகள்
மேற்கோள்கள்
பகுப்பு:இந்தோனேசியப் பாலூட்டிகள்
சுமாவலி (சட்டமன்றத் தொகுதி)
சுமாவலி (சட்டமன்றத் தொகுதி) (இந்தி: सुमावली विधान सभा निर्वाचन क्षेत्र) (தொகுதி எண்:005) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி முரைனா மாவட்டத்தில் அமைந்துள்ளது.
தற்போதைய சட்டமன்ற உறுப்பினர்
சுமாவலி சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த சத்யபால் சிங் உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:முரைனா மாவட்டம்
காமராசர் விருது
காமராசர் விருது என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2006 ஆம் ஆண்டு முதல் இந்த விருது வழங்கப்படுகிறது. தெருவெங்கும் பள்ளிகள் திறந்து, இலவசக் கல்வித்திட்டம், மதிய உணவுத் திட்டம் முதலிய திட்டங்கள் மூலமாக தமிழ் சமுதாயம் கல்வி எனும் கைவிளக்கு ஏந்தி முன்னேற வழிவகுத்த வரலாறு படைத்த பெருந்தகையாளர் அவர்களின் அடிச்சுவட்டில், தமிழக மக்களுக்கு தொண்டாற்றி வரும் ஒருவருக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
மேற்கோள்கள்
பகுப்பு:தமிழ் வளர்ச்சித் துறை விருதுகள்
பூச்சிக்கொல்லி
இயற்கை பூச்சி கொல்லி என்பது, மனிதனுக்கும், பயிர்களுக்கும் பாதகமான பூச்சிகளை அழித்தல், தடுத்தல், விரட்டுதல் என்பவற்றை நோக்கமாகக் கொண்ட ஏதாவதொரு பொருளையோ பொருள்களின் கலவையையோ  குறிக்கும்.. பூச்சிக்கொல்லிகள், பூச்சிகளின் வளர்ச்சிக் கட்டங்களின் பல மட்டங்களில் அவற்றைத் தாக்குகின்றன. எடுத்துக்காட்டாகச் சில பூச்சிக்கொல்லிகள் பூச்சிகளின் முட்டைகளையோ, அவற்றின் குடம்பிகளையோ அழிக்கவல்லவை.இவை வேளாண்மையிலும் மருத்துவத்திலும் தொழிலகத்திலும் பயன்படுகின்றன. இவை இருபதாம் நூற்றாண்டின் வேளாண் விளைச்சலைப் பெருக வழிவகுத்துள்ளன. அனைத்துப் பூச்சிக்கொல்லிகலுமே சுற்றுச்சூழலை மாற்றவல்லன; இவற்றில் பல, விலங்குகளுக்கும் மாந்தருக்கும் நஞ்சாக அமைகின்றனs;  இவற்றில் சில உணவு வலையிலும் செறிகின்றன.
பூச்சிக்கொல்லிகளை அமைப்புறும் பூச்சிக்கொல்லிகள், தொடுகைப் பூச்சிக்கொல்லிகள் என இருவகைப்படும். முன்னவை எச்சநிலை அல்லது நெடுங்கால விளைவுடையவை. பின்னதற்கு எச்சநிலை வினைத்திறம் அமைவதில்லை.
தீங்குயிர்கொல்லியின் செயல்பாட்டு முறைமை அது எப்படி தீங்குயிரைக் கொல்கிறது அல்லது செயலிழக்கச் செய்கிறது என்பதை விவரிக்கிற்து. எனவே அவற்ரை செயல்பாட்டும் முறைமையை வைத்தும் வகைப்படுத்தலாம். மீன்,பறவை, பால்லூட்டி போன்ற தொடர்பற்ர உயிரினவகைகளுக்கு நஞ்சாகவல்ல விளைவை செயல்பாட்டு முறைமையேதெள்வாக விளக்குகிறது.
பூச்சிக்கொல்லிகள் விரட்டியடிப்பனவாகவோ விரட்டியடிக்காதனவாகவோ அமையலாம். எறும்பு போன்ற கூட்டுவாழ்க்கை உயிரினங்கள் விரட்டியடிக்காதவற்றைக் கண்டறிய முடியாது. எனவே அவற்ரின் ஊடாக ஊர்ந்துசெல்கின்றன.னாவை கூட்டுக்குத் திரும்பும்போது தம்மோடு பூச்சிக்கொல்லியையும் உடன் கொண்டுசெல்கின்றன. கூட்டில் உள்ள எறும்புகட்கும் பூச்சிக்கொல்லியைப் பரிமாறுகின்றன. இது நாளடைவில் அரசித்தேனீ உட்பட அனைத்து எறும்புகளையும் அழிக்கின்றது. பிற முறைகளை விட இது மெதுவாக நடந்தாலும் முழுவதுமாக எறும்புத்திரளை நீக்கிவிடுகிறது.
பூச்சிக்கொல்லிகள் பூச்சிவிரட்டிகளிலிருந்து வேறுபட்டன. பூச்சிவிரட்டிகள் பூச்சிகளைக் கொல்வதில்லை.
செயல்பாட்டு வகைகள்
அமைப்புறும் வகைப் பூச்சிக்கொல்லிகள் முழுத்தாவரத்தினுள்ளும் ஊடுருவிப் பரவுகின்றன. பூச்சிகள் அந்தத் தாவரத்தை உண்ணும்போது, பூச்சிக்கொல்லியையும் உட்கொள்ள நேர்கிறது. மரபன் திருத்தத் தாவரங்களில் இருந்து உருவாக்கப்பட்ட அமைப்புறும் பூச்சிக்கொல்லிகள் தாவர உள்ளடக்கிய காப்பான்கள் எனப்படுகின்றன. எடுத்துகாட்டாக, பேசில்லசு துறிஞ்சியென்சிசு எனும் குறிப்பிட்ட உயிர்க்கொல்லிப் புரதத்தை உருவாக்க குறிமுறையுள்ள மரபன் சோளக் கூலத்திலும் பிறவற்றிலும் அறிமுகப்படுத்தப்படுகிறது. எனவே இவ்வகைப் பயிர் அப்புரதத்தை உருவாக்குவதால் அதை உண்ணும் பூச்சிகள் கொல்லப்படுகின்றன.
தொடுகை வகைப் பூச்சிக்கொல்லிகள் புச்சிகளை நேரடியாகத் தீண்டும்போது அவை நண்ஜ்சூட்டுகின்றன. இவை கனிமவகைப் பூச்சிக்கொல்லிகளாக அமையலாம் கணிமப் பூச்சிக்கொல்லிகள் பொன்மங்களோடு வழக்கமாகப் பயனில் உள்ள கந்தகம், குறைவாக வழக்கில் உள்ள ஆர்சனேற்றுகள், செம்பு, புளூரின் சேர்மங்களைப் பயன்கொள்கின்றன. இவை கரிம வகைப் பூச்சிக்கொல்லிகளாகவும் அமையலாம் அதாவது தொகுப்புமுறையில் ஆக்கப்பட்ட கரிம வேதிச் சேர்மங்களைப் பயன்படுத்தலாம்.னைன்று பேரளவில் வழக்கில் உள்ள பூச்சிக்கொல்லிகள்  கரிமவேதிப் பொருட்களையே பயன்படுத்துகின்றன. அல்லது பைரித்திரம், வேம்பெண்ணெய் போன்ற இயற்கைப் பொருட்களைப் பயன்படுத்துகின்றன. தொடுகை வகைப் பூச்சிக்கொலீகளின் வழக்கமாக அடித்த பிறகு எஞ்சி நிறபதில்லை.
செயல்திறத்தை மேம்படுத்தும் காற்றுக் கரைசல் போல சிறுதுளிகளாகப் பயன்படுத்தும்போது தீங்குயிர்கொல்லிகளை தரமும் வினைத்திறமும் கூடுகிறது.
பூச்சிகொல்லிகளின் கரிம வேதியியல் வகைகள்
கரிமப் பூச்சிக் கொல்லிகளை இரு பிரிவுகளாகப் பிரிக்கலாம்.
பிஎச்சி என்பதே முதன்முதலில் இந்தியாவில் தயாரிக்கப்பட்ட பூச்சிக் கொல்லியாகும். ஆனால் இம்மருந்துகளையும் எதிர்த்து பூச்சிகள் வாழ் முற்பட்டன. அத்துடன் இம்மருந்துகள் நிலத்தில் தங்கி நீர்நிலைகளில் சேரத்தொடங்கின.
பின்னர் கண்டுபிடிக்கப்பட்ட டிடிரி பெரும்பாலும் மலேரியாவைக் கட்டுப்படுத்தவும் பயிர்த்தொழிலில் கேடு விளைவிக்கும் உயிரினங்களைக் கொல்லவும் பயன்படுத்தப்பட்டது.
பூச்சிக்கொல்லிகளினால் விளையும் கேடுகள்
பூச்சிக் கொல்லிகளுள் பல விவசாயத்தில் பயன்படும் வேதிப் பொருள்களாகும். இவை சுற்றுச் சூழல் மாசுபடுத்தும் பிரச்சினையையும் கிளப்பியிருக்கிறது. சில வேதிப் பொருள்கள் காய்கறிகளிலுள்ள திசுக்களில் சேர்ந்து மனிதரையும் பாதிக்கக்கூடிய அளவு நச்சுத்தன்மையை அடைகின்றன. இவ்வாறான நச்சுப்பொருள்கள், உணவுச் சங்கிலியில் செறிவடைந்து வருகின்றன. மேலும் சில பூச்சி மருந்துகள் இரண்டாம் நிலப் பூச்சிகளின் எண்ணிக்கையை அதிகப்படுத்திவிடுகின்றன.
மேற்கோள்கள்
பகுப்பு:வேளாண்மை பகுப்பு:நிலம் பகுப்பு:கரிம வேதியியல் பகுப்பு:பூச்சிக்கொல்லிகள் பகுப்பு:உயிர்க்கொல்லிகள்
இந்திய சுதந்திர பதக்கம்
இந்திய சுதந்திர பதக்கம் என்பது 1949 ஆம் ஆண்டு ஐக்கிய இராச்சியத்தின் ஆறாம் ஜோர்ஜ் மன்னரால் நிறுவப்பட்ட ஒரு நினைவு பதக்கம். இது ஆகஸ்ட் 1947 ஆம் ஆண்டில் இந்திய சுதந்திரத்திற்குப் பின்னர் பிரித்தானிய இராணுவ அதிகாரிகள் மற்றும் 1947 ஆகஸ்டு 15 ல் பணிபுரிந்த இந்திய ஆயுதப் படைகளின் உறுப்பினர்கள் ஆகியோருக்காக பயன்படுத்தப்பட்டது.
மேற்கோள்கள்
பகுப்பு:இந்தியப் படைத்துறை விருதுகள்
அசெட்டைல் புளோரைடு
அசெட்டைல் புளோரைடு (Acetyl fluoride ) என்பது C2H3FO என்ற மூலக்கூற்று வாய்ப்பாடு கொண்ட ஓர் அசைல் ஆலைடுச் சேர்மம் ஆகும்
தயாரிப்பு
அசிட்டிக் நீரிலியுடன் ஐதரசன் புளோரைடைச் சேர்த்து வினைப்படுத்தும் போது நிகழும் தொகுப்பு வினையில் உடன் விளை பொருளாக அசெட்டைல் புளோரைடு தோன்றுகிறது
முதுக்கம்பட்டி மாரியம்மன் கோயில்
முதுக்கம்பட்டி மாரியம்மன் கோயில் தமிழ்நாட்டில் தர்மபுரி மாவட்டம், முதுக்கம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விருசசேனன்
விருசசேனன் (Vrishasena) கர்ணன் – விருசாலி இணையரின் மூத்த மகன் ஆவார். குருச்சேத்திரப் போரின் 17வது நாள் போரில் கௌரவர்கள் தரப்பு சார்பாக, பாண்டவர்களுக்கு எதிராக போரிடுகையில் அருச்சுனால் கொல்லப்பட்டார்.
மேற்கோள்கள்
பகுப்பு:மகாபாரதக் கதை மாந்தர்கள்
இதயதமனி அடைப்பு
இதய தமனி அடைப்பு
இதய தமனி அடைப்பு என்பது இரத்தத்தை எடுத்துச் செல்லும் இதய குழாய்களில் அடைப்பு ஏற்படுவதாகும். நாம் உண்ணும் உணவில் உள்ள கொழுப்புப் பொருட்கள் நாளடைவில் இரத்தக் குழாய்களில் படிந்து இரத்த ஓட்டத்தை தடை செய்கிறது. இதனால் இதயத்தின் இயக்கம் பாதிக்கப்பட்டு தமனிகளில் அடைப்பு, இதயம் செயலிழப்பு மற்றும் கரோனரி தமனி நோய் போன்ற இதய பிரச்சனைகள் உண்டாகின்றன.
அடைப்புகள்
இந்த இரத்த குழாய் அடைப்புகள் இதயத்தில் மட்டும் பாதிப்பதில்லை. பெருந்தமனி தடிப்பு, அல்லது தமனிகள் தடித்தல், அமைப்பில் உள்ள எந்த தமனிகளையும் தாக்கக்கூடும். இதனால் உடல் முழுவதும் வெவ்வேறு விதமான அறிகுறிகள் தோன்றுகின்றன.
அறிகுறிகள்
அடி முதுகில் வலி தோன்றுதல்
முதுகில் செல்லும் இரத்தக் குழாய்களில் தான் முதல் அறிகுறிகள் தோன்றுகின்றன. அங்கே அடைப்பு ஏற்பட்டு முதுகெலும்பு நரம்புகளை பலவீனப்படுத்துகிறது. பிறகு அடி முதுகில் வலி தென்படும். நாள்பட்ட முதுகுவலி உடையவர்கள் மருத்துவரை அணுகுவது நல்லது.
விறைப்புத்தன்மை குறைபாடு
தமனிகளில் அடைப்பு ஏற்படும் போது ஆண்களுக்கு விறைப்புத்தன்மை குறைபாடு ஏற்படுகிறது. இதனால் அவர்கள் பாலியல் பிரச்சனைகளை சந்திக்கின்றனர்.
பக்க வாதம்
மூளைக்கு செல்லும் தமனிகளில் கொழுப்பு படியும் போது இரத்த ஓட்டம் தடைபட்டு மூளை செல்கள் இறக்கின்றன. இதனால் பக்க வாதம் ஏற்பட வாய்ப்புள்ளது.
இதய ஆரோக்கிய வழிகள்
இதய ஆரோக்கியம் தொடர்பான உடற்பயிற்சிகளை செய்யுங்கள்
புகைப்பிடித்தல் மற்றும் மதுப்பழக்கத்தை தவிருங்கள்
ஆரோக்கியமான உணவுப் பழக்கத்தை பேணுங்கள்
அடிக்கடி மருத்துவரிடம் சென்று பரிசோதனை செய்யுங்கள்.
சித்திரசேனன்
சித்திரசேனன் (Chitrasena), மகாபாரத இதிகாசத்தின்  வன பருவத்தில் வரும் ஒரு கந்தர்வன் ஆவார்.
வரலாறு
வனவாசத்தின் போது துவைத வனத்தில் தங்கியிருந்த பாண்டவர்களை பொறாமைக் கொள்ளச் செய்வதற்காக, கர்ணனின் திட்டப் படி துரியோதனன், துச்சாதனன் உள்ளிட்ட அவர் தம்பியர்கள் மற்றும் சகுனி ஆகியோர் பெரும் படை திரட்டி, பாண்டவர்கள் தங்கியிருந்த துவைத வனத்திற்கு அருகில் தங்கி, அங்குள்ள அழகிய ஏரியில் குளிக்க நினைத்தனர்.
துரியோதனனைக் கைது செய்த சித்திரசேனன்
ஏற்கனவே அந்த ஏரியில் சித்திரசேனன் என்ற கந்தர்வன் தனது பரிவாரங்களுடன் குளித்துக் கொண்டிருந்ததைக் கவனியாது, துரியோதனன் தன் தம்பிமார்களுடன் ஏரியில் இறங்கி குளிக்கத் துவங்கினான். அப்போது சித்திரசேனனின் ஆட்கள், துரியோதனாதிகளை ஏரியில் குளிக்க அனுமதி மறுத்தனர்.
இதனால் கோபமுற்ற துரியோதனன் தனது படைவீரர்களுடன் கந்தர்வன் சித்திரசேனனின் படைகளுடன் மோதினான். போரின் முடிவில் சித்தரசேனன் துரியோதனனைப் பிடித்து கைதியாக்கிக் கொண்டான்.
துரியோதனனைப் பாண்டவர்கள் விடுவித்தல்
போரில் தப்பிப் பிழைத்த துரியோதனனின் சில போர் வீரர்கள், அருகில் தங்கியிருந்த தருமரிடத்தில் சென்று நடந்தவற்றைக் கூறினர். தருமன், துரியோதனனை கந்தர்வன் சித்திரசேனனிடமிருந்து விடுவிக்கும்படி மற்ற பாண்டவர்களுக்கு ஆணையிட்டார். தருமரின் ஆணையின் படி துரியோதனன் தங்கியிருந்த ஏரிக்கரைக்குச் சென்ற அருச்சுனன் முதலான பாண்டவர்கள் சித்திரசேனனுடன் போரிட்டு, துரியோதனனை விடுதலை செய்தனர்.
அருச்சுனனின் குரு சித்திரசேனன்
அருச்சுனன் பிற தம்பியர்களிடம், தனக்கு ஏற்கனவே அறிமுகமான கந்தர்வன் சித்திரசேனன் என்றும், தனது இந்திரலோகத்து நண்பர் என்றும், அங்கு தனக்கு ஆடல் மற்றும் பாடல்களைக் கற்பித்த குரு என்றும் அறிமுகப்படுத்தினார்.
தற்கொலைக்கு துணிந்த துரியோதனன்
தனது பகைவர்களான பாண்டவர்களின் தயவால் தனக்கு கிடைத்த விடுதலையை எண்ணி எண்ணி, துரியோதனன் பெருந்துயர் கொண்டு உயிரைக் மாய்த்துக் கொள்ளும் வேளையில், தானவர்கள் எதிர் வரும் போரில் பாண்டவர்களை வெற்றிக் கொள்வோம் என உறுதியளித்ததால், துரியோதனன் மனம் மாறி உயிரை மாய்த்துக் கொள்ளும் செயலை நிறுத்தினான்.
வெளி இணைப்புகள்
பகுப்பு:இந்து புராணகால உயிரினங்கள் பகுப்பு:மகாபாரதக் கதை மாந்தர்கள்
சுதேஷ்னா சின்ஹா
சுயசரிதை
சுதேஷ்னா மொஹாலி இந்திய அறிவியல் கல்வி மற்றும் ஆராய்ச்சி நிறுவனத்தில் (ஐஐளுநுசு) கணித பேராசழரழயராக பணிபுரியும் கபில் ஹரி பரன்சாப் என்பவரை திருமணம் செய்தார். இவர்களுக்கு ஒரு மகள் உள்ளார்..
கல்வி
சுதேஷ்னா 1965-ல் கான்பூரிலுள்ள இந்திய தொழில்நுட்பவியல் நிறுவனத்திலிருந்து வேதியலில் முதுகலை பட்டம் பெற்றார். (ஐந்து வருட ஒருங்கிணைந்த திட்டம்). இவர் 1990-ல் மும்பையிலுள்ள டாடா ஆதார ஆராய்ச்சி நிறுவனத்தில் தனது முனைவர் பட்டம் பெற்றார். தொழில் மற்றும் வெளியீடுகள்
தொழில் மற்றும் வெளியீடுகள்
சுதேஷ்னா தற்போது மொஹாலி இந்திய அறிவியல் கல்வி மற்றும் ஆராய்ச்சி நிறுவனத்தில் (ஐஐளுநுசு) நேரியல் இல்லா இயற்பியல் துறையில் பேராசிரியராக பணிபுரிகிறார்.
விருதுகள்
சுதேஷ்னாவிற்கு தனது வேலைக்காக கிடைத்த சில பட்டங்கள் கீழே கொடுக்கப்பட்டுள்ளது.
References
பகுப்பு:வாழும் நபர்கள் பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள்
எடப்பாடி
எடப்பாடி (ஆங்கிலம்:Edappadi) என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு நகராட்சி ஆகும். ஒரு காலத்தில் அதன் விசைத்தறி தொழிலால் அறியப்பட்ட ஊர் ஆகும். சேலத்திலிருந்து மேற்குத் திசையில் முப்பது கிலோமீட்டர் தொலைவில் எடப்பாடி என்ற ஊர் அமைந்துள்ளது. எடப்பாடிக்குக் கிழக்கே மேட்டூரும், மேற்கே ஈரோடும், தெற்கே பவானியும் எல்லைகளாக அமைந்துள்ளன. இடைப்பாடி என்ற இவ்வூரின் பெயரை எடப்பாடி என்று அழைத்தும் எழுதியும் வருகின்றனர்.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 1,05,804 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். எடப்பாடி மக்களின் சராசரி கல்வியறிவு 62% ஆகும், இதில் ஆண்களின் கல்வியறிவு 71%,  பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியதே. எடப்பாடி மக்கள் தொகையில் 11% ஆறு வயதுக்குட்பட்டோர் ஆவார்கள்.
அரசியல்
சட்டசபை தொகுதியில் 2004 வரை திருச்செங்கோடு (மக்களவை தொகுதியில்) ஒரு பகுதியாக இருந்தது.
இவ்வூரைச் சேர்ந்த அனைத்திந்திய அண்ணா திராவிட முன்னேற்றக் கழகத்தைச் சேர்ந்த எடப்பாடி க. பழனிசாமி என்பவர் 21வது தமிழக முதலமைச்சராக 14 பிப்ரவரி 2017 முதல் பதவி வகித்து வருகிறார்.
ஆதாரங்கள்
பகுப்பு:முதல் நிலை நகராட்சிகள் பகுப்பு:சேலம் மாவட்டம்
ஒட்டு சமதளம்
கணிதத்தில், குறிப்பாக வகையிடல் வடிவகணிதத்தில், ஒரு ஒட்டு சமதளம் (Osculating Plane) அல்லது முத்தமிடும் தளம் என்பது ஒரு யூக்ளிடியன் வெளியில் அல்லது கேண்மை வெளியில் உள்ள ஒரு துணை பல்லுறு வெளியின் ஒரு புள்ளியில் இரண்டு வரிசை தொடர்பு உடைய ஒரு தளம் ஆகும். Osculate என்ற வார்த்தை Osculatus எனும் இலத்தீன் மொழி சொல்லிலிருந்து உறுவாக்கப்பட்டது, இது Osculari என்பதன் இறந்தகாலத்தை குறிக்கின்றது, இது "முத்தம்" என்று பொருள்படும். எனவே, ஒட்டு சமதளம் என்பது ஒரு துணை பல்லுறு வெளியினை முத்தமிடும் ஒரு தளம் ஆகும்.
யூக்ளிடியன் வளைவுகள் வடிவியலில், ஒட்டு சமதளத்தினை தொடுகோடு திசையன்கள் மற்றும் செங்குத்து திசையன்களின் நேரியல் நீட்டமாக ஃப்ரனட்-செரட்(Frenet-Serret) சூத்திரங்கள் வகையில் விவரிக்க முடியும்.
பியூட்டைரால்டிகைடு
தயாரிப்பு
புரோபைலீனை ஐதரோபார்மைலேற்றம் செய்வதால் பியூட்டைரால்டிகைடு தயாரிக்கலாம்.
கோபால்ட் கார்பனைல் மற்றும் பின்னர் முப்பீனைல்பாசுப்பைனின் ரோடியம் அணைவுச் சேர்மங்கள் மரபுவழியாக பார்மைலேற்ற வினைகளுக்கு வினையூக்கியாகச் செயல்பட்டன. பின்னர் நீரில் கரையக்கூடிய ஈனிகளில் இருந்து தருவிக்கப்பட்ட ரோடியம் வினையூக்கிகள் ஆதிக்கம் செலுத்தின.ரோடியம் வினையூக்கியின் நீர்க்கரைசல் புரோப்பைலீனை ஆல்டிகைடாக மாற்றுகிறது. ஐதரோபார்மைலேற்ற வினையின் மூலம் ஆண்டொன்றுக்கு ஆறு பில்லியன் கிலோகிராம் பியூட்டைரால்டிகைடு உற்பத்தி செய்யப்படுகிறது. n-பியூட்டனாலை வினையூக்க ஐதரசன் நீக்கம் செய்தும் பியூட்டைரால்டிகைடைத் தயாரிக்க முடியும். அசிட்டால்டிகைடில் இருந்து தருவிக்கப்பட்ட குரோட்டனால்டிகைடை வினையூக்க ஐதரசனேற்றம் செய்தும் ஒரு காலத்தில் பியூட்டைரால்டிகைடு தயாரிக்கப்பட்டது.
காற்றில் படிப்படியாக பியூட்டைரால்டிகைடு ஆக்சிசனேற்றம் அடைந்து பியூட்டரிக் அமிலம் உருவாகிறது.
வெளி இணைப்புகள்
பகுப்பு:சுவைமணங்கள் பகுப்பு:ஆல்டிகைடுகள்
பரேசஹரியா பவோனா
பரேச்சஹரியா பவோனா (Baresahariya Bhaona) என்பது அசாமின் சோனித்பூர் மாவட்டத்தில் உள்ள ஒரு சிறிய நகரமான ஜமுகுரிஹாட்டில் ஒவ்வொரு 5–6 வருடங்களுக்கும் நிகழ்த்தப்படும் ஒரு 200 ஆண்டு பழமையான நாடக விழாவாகும். திருவிழா முதன்முதலில் 1797-98 இல் நடைபெற்றது. கயன் போரா என்பவர் தலைமையில் அசாமின் பாரம்பரிய இசைக்கருவிகளான டோபா, கான், போர்டல், கோல் ஆகியவற்றின் ஒலிகள் பார்வையாளர்களிடையே இசைக்கப்பட்டது. இரண்டு நூற்றாண்டுகளுக்கு முந்தைய இந்த பாரம்பரியம், ஜமுகுரிஹாட் என்ற சிறிய நகரத்தில் இன்றும் வாழ்கிறது.
வரலாறு
1797 ஆம் ஆண்டில் அசாமின் ஜமுகுரிஹாட்டில் உள்ள பசிகான் கிராமத்தின் ரகுடோலோனி-போத்தர் (நெல் வயல்) என்ற இடத்தில் ஹுகாய் தேககிரி என்பவர் முதன்முதலில் ஏற்பாடு செய்தார். திருவிழா தொடங்கியதிலிருந்து 220 ஆண்டுகளில் நிறைய மாற்றங்கள் ஏற்பட்டுள்ளன. அசாமி நாட்காட்டியின்படி இந்தத் திருவிழா ஒவ்வொரு ஐந்து வருடங்களுக்கும் சோட் பௌர்ணமி நாளில் (வழக்கமாக மார்ச் அல்லது ஏப்ரல் மாதங்களில்) கொண்டாடப்படுகிறது. இருப்பினும், சமீபத்தில் ஏப்ரல் போர்டோய்சிலா ("இடியுடன் கூடிய மழை") உடன் மோதலைத் தவிர்ப்பதற்காக இந்த நிகழ்வை பாகூனின் பௌர்ணமி நாளில் (வழக்கமாக பிப்ரவரி அல்லது மார்ச் மாதங்களில்) கொண்டாட உள்ளூர்வாசிகள் ஒப்புக் கொண்டுள்ளனர். மதம் மற்றும் கலாச்சாரத்தின் ஒருங்கிணைப்பு இந்த திருவிழாவை பல ஆண்டுகளாக உயிர்வாழ ஒரு வலுவான இணைப்பைக் கொடுத்துள்ளது, அதே நேரத்தில் அதன் கதை சொல்லும் தரத்தைத் தக்க வைத்துக் கொண்டுள்ளது. பொதுவாக பாவோனா என்பது இராமாயணம், மகாபாரதம் போன்றபுராணக் கதைகளின் நாடகமாக்கலாகும். இருப்பினும், சங்கர்தேவ் என்பவர் உருவாக்கிய இந்த பாணியில், ஒரு வைணவத் துறவி பக்தி இரசத்துடன் வெவ்வேறு இராக, தாள வடிவத்தில் சித்தரிக்கிறார். அவரது முக்கிய குறிக்கோள், மாறுபட்ட சமுதாயத்தை பொழுதுபோக்கு மனப்பான்மையுடன் ஒன்றிணைத்து, வைணவத்தை ஊக்குவிப்பதாகும்.
ஏலூர், கேரளம்
ஏலூர் (ஆங்கிலம்:Eloor), இந்தியாவின் கேரள மாநிலத்தில் அமைந்துள்ள எர்ணாகுளம் மாவட்டத்தில் உள்ள நகரம் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 30,092 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். ஏழூர் மக்களின் சராசரி கல்வியறிவு 84% ஆகும், இதில் ஆண்களின் கல்வியறிவு 86%,  பெண்களின் கல்வியறிவு 81% ஆகும். இது இந்திய தேசிய சராசரி கல்வியறிவான 59.5% விட கூடியது. ஏழூர் மக்கள் தொகையில் 11% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
ஆபஸ்தம்பா
மேற்கோள்கள்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள் பகுப்பு:சமசுகிருத அறிஞர்கள் பகுப்பு:இந்தியக் கணிதவியல் பகுப்பு:கணிதவியலாளர்கள்
சதுரங்க டி சில்வா
பின்னடுவகே சதுரங்க டி சில்வா ( Pinnaduwage Chaturanga de Silva பிறப்பு 17 ஜனவரி 1990) பொதுவாக் சில்வா என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம், பன்னாட்டு இருபது20, பட்டியல் அ துடுப்பாட்டம் ஆகிய போட்டிகளில் விளையாடி வருகிறார். இடதுகை மட்டையாளரான இவர் இலங்கை தேசிய அணி தவிர சிலா மரியான்சு துடுப்பாட்ட சங்கம், கம்பைண்டு மாகாணத் துடுப்பாட்ட அணி, மூர்ச் துடுப்பாட்ட சங்கம், இலங்கை அ அணி, இலங்கை அ வளர்ந்து வரும் அணி (எமெர்ஜிங் அணி) ஆகிய துடுப்பாட்ட அணிகளுக்காகவும் விளையாடி வருகிறார்.
மார்ஸ் (தொன்மவியல்)
மார்ஸ் (Mars) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் போர், கொலை மற்றும் இரத்தக்களரிக்கான கடவுள் ஆவார். இவர் ஜூனோவின் மகன் ஆவார். இவரது பிள்ளைகள் உரோம் நகரை உருவாக்கிய ரொமியூலஸ் மற்றும் ரீமஸ் ஆவர். இவரின் பெயரின் அடிப்படையிலேயே மார்ச் மாதத்திற்குப் பெயர் சூட்டப்பட்டது. கிரேக்கத் தொன்மவியலில் இவருக்கு ஒப்பானவர் ஏரெசு ஆவார்.
வெளி இணைப்புகள்
பகுப்பு:உரோமத் தொன்மவியல் பகுப்பு:உரோமைக் கடவுள்கள்
சதுரங்க டி சில்வா
தனிப்பட்ட வாழ்க்கை
டி சில்வா தனது நீண்டகால தோழியான நிர்மா டி சில்வாவை 7 ஆகஸ்ட் 2015 அன்று திருமணம் செய்து கொண்டார். கொழும்பின் கிங்ஸ்பரி விடுதியில் இவர்களின் திருமணம் கொண்டாட்டங்கள் நடைபெற்றது. அவரது தம்பி வனிந்து அசரங்கா ஒரு வரையறுக்கப்பட்ட துடுப்பாட்டப் போட்டிகளில் விளையாடி வருகிரார். 2017 ஆம் ஆண்Dஇல் சிம்பாப்வே துடுப்பாட்ட அணிக்கு எதிரான துடுப்பாட்டப் போட்டியில் இவர் அறுமுகமனார்.
உள்ளூர் போட்டிகள்
2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் காலி துடுப்பாட்ட அணி சார்பாக விளையாடினார். அதற்கு அடுத்த மாதம் நடைபெற்ற 2018 சூப்பர் மாகாண ஒருநாள் போட்டிக்கான காலி துடுப்பாட்ட அணியிலும் அவர் இடம் பெற்றார்.
ஆகஸ்ட் 2018 இல், அவர் கொழும்பு துடுப்பாட்ட அணியில் 2018 எஸ்.எல்.சி டி 20 லீக்கில் இடம் பெற்றார். பிப்ரவரி 2019 இல், இலங்கை துடுப்பாட்ட வாரியம் இவரை 2017–18 எஸ்.எல்.சி இருபது20 போட்டியின் வீரராக அறிவித்தது. மார்ச் 2019 இல் நடைபெற்ற  2019 சூப்பர் மாகாண ஒருநாள் போட்டிக்கான கண்டி  துடுப்பாட்ட அணியில் இடம் பெற்றார்.
முதல் தரத் துடுப்பாட்டம்
2009 ஆம் ஆண்டில் இவர் முதல் தரத் துடுப்பாட்டப் போட்டிகளில்  அறிமுகமானார். அக்டோபர் 30 இல் கொழும்பில் உள்ள துடுப்பாட்ட அரங்கத்தில் நடைபெற்ற பிரீமியர் லீக் துடுப்பாட்டத் தொடரில் விளையாடினார்.
பட்டியல் அ
2009 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமனார். செப்டமபர் 16 இல் கொழும்பு துடுப்பாட்ட அரங்கத்தில் நடைபெற்ற போட்டியில் கொழும்பு துடுப்பாட்ட அணிக்கு எதிரான பட்டியல் அ போட்டியில் மூர்ச் துடுப்பாட்ட அணி சார்பாக விளையாடினார்.
சர்வதேச போட்டிகள்
தென்னாப்பிரிக்காவுக்கு எதிரான தொடருக்கான இலங்கை அணியில் டி சில்வா முதலில் தேர்ந்தெடுக்கப்பட்டார். அவர் பிப்ரவரி 25, 2014 அன்று ஆசிய கோப்பையில் பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியிலிவர் அறிமுகமானார். அந்தத் துடுப்பாட்டப் போட்டியில் இவர் நான்கு இலக்குகளைக் கைப்பற்றினார். மேலும் மட்டையாட்டத்தில் இவர் 44 ஓட்டங்களை எடுத்தார்.
குறிப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1990 பிறப்புகள்
பாக்கித்தான் சுதந்திர பதக்கம்
பாக்கித்தான் சுதந்திர பதக்கம் என்பது 1949 ஆம் ஆண்டு ஐக்கிய இராச்சியத்தின் ஆறாம் ஜோர்ஜ் மன்னரால் நிறுவப்பட்ட ஒரு நினைவு பதக்கம். இது ஆகஸ்ட் 1947 ஆம் ஆண்டில் பாக்கித்தான் சுதந்திரத்திற்குப் பின்னர் பிரித்தானிய இராணுவ அதிகாரிகள் மற்றும் 1947 ல் பணிபுரிந்த பாக்கித்தான் ஆயுதப் படைகளின் உறுப்பினர்கள் ஆகியோருக்காக பயன்படுத்தப்பட்டது.
References
பகுப்பு:பாக்கித்தான் படைத்துறை விருதுகள்
புரூணை விரிகுடா
புரூணை விரிகுடா (ஆங்கிலம்: Brunei Bay; மலாய்: Teluk Brunei) என்பது போர்னியோ தீவில், மலேசியா, புரூணை ஆகிய இரு நாடுகளின் கடலோரப் பகுதியில்; புரூணையின் தலைநகரமான பண்டார் செரி பெகாவான் (Bandar Seri Begawan) நகருக்கு கிழக்கில் அமைந்துள்ள விரிகுடா ஆகும்.
புரூணையின் தனிமைப்படுத்தப்பட்ட தெம்புரோங் மாவட்டத்திற்கான (Temburong District) கடல் நுழைவாயில் ஆகும். இந்த மாவட்டம், புரூணையின் மற்ற பகுதிகளில் இருந்து வளைகுடாவைச் சுற்றியுள்ள மலேசியாவின் சரவாக் மாநிலத்தால் பிரிக்கப்பட்டு உள்ளது.
சுற்றுச்சூழல்
புரூணை விரிகுடாவில் சுமார் 8,000 எக்டேர் அளவிற்கு அலை அலையான மணல்மேடுகள் (Tidal Mudflats), மணல்பரப்புகள், பவளப் பாறைகள், சதுப்புநிலங்கள் (Mangroves), கடற்கரை காடுகள் மற்றும் மணல்கல் தீவுகள் (Sandstone Islets) உள்ளன.
பன்னாட்டு பறவை அமைப்பு (BirdLife International) இந்த விரிகுடாவை ஒரு முக்கியமான பறவைப் பகுதி என அடையாளம் கண்டுள்ளது. ஏனெனில் இந்த விரிகுடா பல்வேறு பறவை இனங்களின் வாழ்வியல் சரணாலயமாக விளங்குகிறது.
அண்மைய காலத்தில் இங்கு நடைபெறும் கடலோர இழுவை மீன்பிடிப்பு (Inshore Trawling), நீர்ப்பறவை வேட்டை, மற்றும் சதுப்புநில அகற்றுதல் (Habitat Fragmentation) போன்ற செயல்பாடுகளினால் இங்குள்ள கடல்வாழ் உயிரினங்களின் வாழ்விடங்களுக்கு அச்சுறுத்தல்கள் ஏற்பட்டு வருகின்றன.
வெளி இணைப்புகள்
பகுப்பு:புரூணை பகுப்பு:போர்னியோ பகுப்பு:புரூணையின் புவியியல்
நியோடிமியம்(III) வனேடேட்டு
நியோடிமியம்(III) வனேடேட்டு (Neodymium(III) vanadate) என்பது NdVO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நியோடிமியம் தனிமம் வனேடிக் அமிலத்தில் வினைபுரிவதால் இந்த உப்பு உருவாகிறது. வெளிர் நீல நிறத்தில் நீரேறிய படிகங்களாக நியோடிமியம்(III) வனேடேட்டு உருவாகிறது.
தயாரிப்பு
சூடான அமிலத்தன்மை வாய்ந்த நியோடிமியம்(III) குளோரைடுடன் சோடியம் வனேடேட்டைச் சேர்த்து வினைப்படுத்துவன் மூலம் நியோடிமியம்(III) வனேடேட்டு தயாரிக்கப்படுகிறது.:
இயற்பியல் பண்புகள்
இடக்குழு I 41/amd, a = 0.736 நானோமீட்டர், b = 0.736 நானோமீட்டர், c = 0.6471 நானோமீட்டர், α = 90°, β = 90°, γ = 90°, Z = 4 என்ற அணிக்கோவை மாறிலிகளும் கொண்ட்ட நாற்கோணப் படிகத்திட்டத்தில் நியோடிமியம்(III) வனேடேட்டு படிகங்களாக உருவாகிறது.
மேற்கோள்கள்
பகுப்பு:நியோடிமியம் சேர்மங்கள் பகுப்பு:வனேடேட்டுகள் பகுப்பு:கனிம வேதியியல் சேர்மங்கள்
சங்கீதா தனபால்
சங்கீதா தனபால் (Sangeetha Thanapal) (1983கள்)  சிங்கப்பூரைச் சேர்ந்த சமூக விமர்சகரும் அரசியல் ஈடுபாடுடையவரும் ஆவார்.
அரசியல் கருத்துக்கள்
இவர், சிங்கப்பூரில் இன உறவுகள் குறித்து பெருமளவில் எழுதியுள்ளார். சிங்கப்பூரில் சீன மேலாதிக்கத்தை விவரிக்க "சீன சலுகை" என்ற வார்த்தையை இவர் உருவாக்கினார். அதை " வெள்ளை சலுகைக்கு ஒத்ததாக" வரையறுத்தார். இவரது கூற்றுப்படி, "சிங்கப்பூரில் ஒருவர் சீனராக இருப்பதால், சிறுபான்மையினருடன் ஒப்பிடும்போது அவர் உயர்ந்த இடத்தில் வாழ்க்கையைத் தொடங்குகிறார்."
ஆகத்து 2015 இல், இவர் முகநூலில் ,சிங்கப்பூரின் சட்டம் மற்றும் வெளியுறவு அமைச்சர் கே. சண்முகம் மலாய் முஸ்லிம்களை அச்சுறுத்த்தும் "முஸ்லிம்களின் இசுலாமியத்திற்கு எதிரான மதவெளியாளர்" என்று எழுதினார். பின்னர் இவர் தனது கருத்துக்களுக்காக சண்முகத்திடம் மன்னிப்பு கேட்டு தனது முகநூல் பதிவினை நீக்கிவிட்டார்.
நாட்டின் தண்டனைச் சட்டத்தின் பிரிவு 298 ஏ இன் கீழ் "மதம் அல்லது இனம் அடிப்படையில் வெவ்வேறு குழுக்களிடையே பகைமையை வளர்ப்பதற்காக" சிங்கப்பூர் காவல்துறை 2019 சனவரியில் இவருக்கு கடுமையான எச்சரிக்கையை விடுத்தது. இவர் காவல்துறையினருடனான சந்திப்பை "மிகவும் அதிர்ச்சிகரமானதாக" விவரித்தார். மேலும், தற்காலிகமாக தனது முகநூல் பக்கத்தை செயலிழக்க செய்தார்.
சொந்த வாழ்க்கை
இவர், சிங்கப்பூரின் தமிழக் குடும்பத்தைச் சேர்ந்த ஒரு தாயால் வளர்க்கப்பட்டார். இவர், இராபிள்ஸ் இளையோர் கல்லூரி, சிங்கப்பூர் தேசிய பல்கலைக்கழகம் ,சசெக்ஸ் பல்கலைக்கழகம் ஆகியவற்றில் பயின்றார். இவர் 2016இல் ஆத்திரேலியாவின் மெல்போர்னுக்குச் சென்று தங்கியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1980கள் பிறப்புகள்
வருமான வரித் துறை
வருமான வரித் துறை (Income Tax Department), இந்திய அரசின் நிதி அமைச்சகத்தின் கீழ் உள்ள மத்திய நேரடி வரிகள் வாரியத்தின் கீழ் செயல்படுகிறது. 1961 வருமான வரி சட்டத்தின் கீழ் இத்துறை இந்திய அரசிற்கு வருமான வரி வசூலிப்பதற்கு நிறுவப்பட்டது. மேலும் இத்துறை பினாமி சொத்துக்கள் பரிவர்த்தனைகள் தடுப்பதற்கும், கருப்புப் பணத்தை கண்டறிவதற்கும் மற்றும் வருமான வரி புலனாய்வு மற்றும் குற்றவியல் விசாரணை செய்வதற்கும் அதிகாரம் கொண்டுள்ளது.
1961ஆம் ஆண்டின் வருமான வரிச்சட்டம், வருமான வரித் துறைக்கு தனிநபர்கள், தொழில் மற்றும் வணிக நிறுவனங்கள், சங்கங்கள், உள்ளாட்சி நிறுவனங்கள், நீதித்துறை அதிகாரம் பெற்ற செயற்கையான நபர்களிடமிருந்து வருமான வரி வசூலிப்பதற்கு அதிகாரம் கொண்டுள்ளது. வருமான வரி ஏய்ப்பு செய்பவர்களையும், வருமான வரி கட்டுவதை தவிர்க்கும் நபர்களை கண்டறிந்து நடவடிக்கை எடுக்கவும் இத்துறைக்கு அதிகாரம் உள்ளது. வருமான வரி செலுத்தாமல் ஏய்ப்பு செய்வது அல்லது தவிர்ப்பது தண்டனைக்குரிய குற்றச் செயல் ஆகும்.
மண்டல தலைமையகங்கள்
தற்போது வருமான வரித் துறை முதன்மை தலைமை வருமான வரி அணையாளர்களின் கீழ் 18 மண்டலங்கள் செயல்படுகிறது. வருமான வரி தலைமை ஆணையாளர்களின் கீழ் துணை-மண்டலங்கள் செயல்படுகிறது.
இயக்குநரகங்கள்
வருமான வரித்துறையின் சிறப்புப் பணிகளை மேற்கொள்ள 10 இயக்குநரகங்கள் செயல்படுகிறது. அவைகளில் முக்கியமானது வருமான வரி புலனாய்வு & விசாரணை இயக்குநரகம் ஆகும்.
மேற்கோள்கள்
பகுப்பு:இந்திய வருமானவரித் துறை பகுப்பு:இந்திய நிதி அமைச்சகம்
கோலன் வகைப்படுத்தல்
கோலன் வகைப்படுத்தல்
கோலன் வகைப்படுத்தல் என்பது நூலகத்தில் உள்ள தகவல் மூலங்களை வகைப்படுத்த S R ரங்கநாதன் அவர்களால் அறிமுகப்படுத்த பட்ட ஒரு பகுப்பு முறையாகும். இதன் முதல் பதிப்பு 1933 ம் ஆண்டு வெளியானது. இதுவரை 6 பதிப்புகள் வெளியாகியுள்ளன. இந்தியாவில் பெரும்பாலான பொது நூலகத்தில் இம்முறை பயன்படுத்தபடுகிறது.
அமைப்பு
இந்த பகுப்பு முறை 42 வகையாக பிரிக்கப்பட்டு அதற்கென ஒரு எழுத்து அல்லது குறியீடு ஒதுக்கப்பட்டுள்ளது. அமெரிக்க நூலக காங்கிரஸ் வகைப்படுத்தலின் அடிப்படையில் இது அமைந்துள்ளது.
உட்கூறுகள்
இப்பகுப்பில் 5 முதன்மை பிரிவுகள் பயன்படுத்தப்பட்டு பகுப்பிற்கு உதவுகிறது அவை PMEST என்பதாகும். P - ஆளுமை
M - கருப்பொருள்
E - ஆற்றல்
S - இடம்
T - நேரம்
மேற்கோள்கள்
பகுப்பு:நூலகவியல்
உன்னாவ் வன்புணர்வு வழக்கு
உன்னாவ் வன்புணர்வு வழக்கு (Unnao rape case) என்பது ஜூன் 4, அன்று 2017 ஆம் ஆண்டு ஜூன் 4 அன்று உத்தரப்பிரதேச மாநிலத்தைச் சேர்ந்த ஒரு 17 வயது பெண் பாலியல் வன்கொடுமைக்கு ஆளாக்கப்பட்டதாகப் பதிவுசெய்யப்பட்ட வழக்காகும். இவ்வழக்கில் குற்றஞ்சாட்டப்பட்ட முக்கிய நபர் உத்தரப்பிரதேச சட்ட மன்ற உறுப்பினரும் பாரதிய ஜனதா கட்சியைச் சேர்ந்தவருமான குல்தீப் சிங் செங்கர் ஆவார். இவ்வழக்கு சிபிஐயால் விசாரிக்கப்பட்டது. ஏப்ரல் 8, 2018 அன்று பாதிக்கப்பட்ட பெண், உத்தரப் பிரதேச முதலமைச்சர் யோகி ஆதித்தியநாத் வீட்டின் முன்பு தீக்குளிக்க முயன்றார். கைதுசெய்யப்பட்டு விசாரணைக் காவலில் இருக்கும்போது அப்பெண்ணின் தந்தை மரணமடைந்தார். இந்த நிகழ்வுகளால் இவ்வழக்கு தேசிய ஊடகங்களில் பரவலாகப் பேசப்பட்டது. உன்னாவ் வன்புணர்வு வழக்கு, கதுவா பாலியல் வன்முறை வழக்கு ஆகிய இரண்டும் ஒரே சமயத்தில் நாட்டு மக்களின் கவனத்தை ஈர்த்து, இரண்டிலும் பாதிக்கப்பட்டவர்களுக்கு நீதி கிடைக்கவேண்டுமென முன்னெடுக்கப்பட்ட தீவிரப் போராட்டங்களுக்கு வழிவகுத்தது.
முறையீடு
ஜூன் 4, 2017 அன்று உத்தரப்பிரதேச மாநிலத்தின் உன்னாவு சட்டமன்றத் தொகுதியின் சட்டமன்ற உறுப்பினரும் பாரதிய ஜனதா கட்சியைச் சேர்ந்தவருமான குல்தீப் சிங் செங்கர் என்பவரால் அவரது வீட்டில் வைத்துத் தான் பாலியல் வன்கொடுமைக்குள்ளானதாக ஒரு 17 வயதுப் பெண் புகாரளித்தார். புகாரில் அப்பெண் தனக்கு வேலைகிடைப்பதற்கு உதவிவேண்டி செங்கரின் வீட்டிற்குத் தான் சென்றிருந்ததாகக் கூறியிருந்தார். அவரது முறையீடு காவற்துறையினரால் ஜூன் 22 அன்று பதிவு செய்யப்பட்டதாகவும், ஆனால் குற்றஞ்சாட்டப்பட்டவர்களின் பெயரைக் குறிப்பிடத் தான் அனுமதிக்கப்படவில்லை எனவும் அப்பெண் குறிப்பிட்டார்.
செங்கரின் ஆதரவாளர்களால் தாக்கப்பட்டதாகக் கூறப்பட்ட அப்பெண்ணின் தந்தை ஏப்ரல் 5, 2018 அன்று கைது செய்யப்பட்டு விசாரணைக் காவலில் வைக்கப்பட்டார். அவர் தொடர்ந்து அடிக்கப்பட்டிருந்தது அவரது மருத்துவச் சோதனையில் கண்டறியப்பட்டது. செங்கரின் சகோதரரான அதுல் செங்கர் தன்னைத் தாக்கியதாக அப்பெண்ணின் தந்தை முறையிட்டும் அம்முறையீடு குறித்து எந்தவொரு நடவடிக்கையும் மேற்கொள்ளப்படவில்லை.
அதன் பின்னர் ஏப்ரல் 8, 2018 அன்று தன்னைப் பாலியியல் வன்கொடுமை செய்தவர்கள் மீது எந்தவொரு நடவடிக்கையும் எடுக்கப்படவில்லை என்று அப்பெண் உத்தரப்பிரதேச முதலமைச்சர் யோகி ஆதித்தியநாத்தின் வீட்டின் முன்னர் தீக்குளிக்க முயன்றார். ஏப்ரல் 9, 2018 அன்று அப்பெண்ணின் தந்தை மருத்துவமனையில் மரணமடைந்தார். இதனால் அதுல் சிங் கைது செய்யப்பட்டு, 6 காவற்துறை அதிகாரிகள் பணியிடை நீக்கம் செய்யப்பட்டனர்.
பாதிக்கப்பட்ட பெண்ணின் தீக்குளிப்பு முயற்சியும் அப்பெண்ணின் தந்தையின் மரணமும் பரவலான கொந்தளிப்பை உண்டாக்கியதால் செங்கருக்கு எதிராக முதல் தகவல் அறிக்கை பதிவுசெய்யப்பட்டது. உத்தரப்பிரதேச மாநில அரசு இவ்வழக்கை நடுவண் புலனாய்வுச் செயலகத்திடம் ஒப்படைத்தது. வழக்கு அலகாபாத் உயர்நீதிமன்றத்துக்கு மாற்றப்பட்டது.
கைது
ஏப்ரல் 13, 2018 அன்று விசாரணைக்காக சிபிஐ குல்தீப் சிங் செங்கரை தன்வசம் அழைத்துச் சென்றது. அதே நாளன்று அவரிடம் மேற்கொள்ளபட்ட விசாரணையின் அடிப்படையில் அவர் கைது செய்யப்பட்டு, அவர்மீது புதிய முதல் தகவல் அறிக்கைகள் பதிவு செய்யப்பட்டது. அவர் ஒரு வாரத்துக்கு நீதிவிசாரணைக் காவலில் அடைக்கப்பட்டார். ஏப்ரல் 14, 2018 அன்று பாதிக்கப்பட்ட பெண்ணை வன்கொடுமை நிகழ்ந்த அன்று அப்பெண்ணை செங்கரிடம் அழைத்துச் சென்ற பெண்ணும் கைது செய்யப்பட்டார்.
போராட்டங்கள்
2018, ஏப்ரல் மாதத்தில் ஊடகங்களில் தலையங்கச் செய்தியாக இவ்வழக்கின் விவரங்கள் வெளியாகின. அதே சமயத்தில் ஜனவரி 2018 இல் நிகழ்ந்த கதுவா பாலியியல் வன்முறை தொடர்பாகக் குற்றஞ்சாட்டப்பட்டவர்களுக்கு எதிரான குற்றப்பத்திரிக்கையும் தாக்கல் செய்யப்பட்டது. இரு வன்கொடுமை நிகழ்வுகளிலும் பாதிக்கப்பட்டப் பெண்களுக்கு நீதிவேண்டி இந்தியா முழுவதும் போராட்டங்கள் மேற்கொள்ளப்பட்டன. இந்தியப் பிரதம மந்திரி நரேந்திர மோதி, இந்நிகழ்ச்சிகளைக் கண்டித்து, நீதி நிலைநிறுத்தபடுமெனக் கூறினார்.
லாரியால் மோதி கொலை முயற்சி
லக்னோ நீதிமன்றத்தில் பாலியல் வன்முறை வழக்கின் விசாரணை நடைபெற்று வந்த நிலையில், பாதிக்கப்பட்ட இளம்பெண், தனது தாயார், உறவினர்கள் மற்றும் வழக்கறிஞருடன் காரில் சென்றபோது லாரியால் மோதப்பட்டு, அவரது உறவுக்கார பெண் மற்றும் வழக்கறிஞர் கொல்லப்பட்டனர். இளம்பெண்ணும் அவரது தாயாரும் ஆபத்தான நிலையில் சிகிச்சை பெற்று உடல்நலம் தேறினர். இந்த ‘விபத்து’ பாதிக்கப்பட்ட இளம்பெண்ண கொல்வதற்கு நடந்த சதி என்று குற்றச்சாட்டு எழுந்தது. இதுதொடர்பாக, குல்தீப் சிங் செங்கார், அவரது சகோதரர் மற்றும் 9 பேர் மீது தனியாக கொலை உள்ளிட்ட பிரிவுகளின்கீழ் வழக்கு பதிவு செய்யப்பட்டது. இதனிடையே, விபத்தில் சிக்கி உயிர் பிழைத்த இளம்பெண் உச்சநீதிமன்ற தலைமை நீதிபதிக்கு எழுதிய கடிதத்தின் அடிப்படையில், பாலியல் வன்முறை உள்ளிட்ட 5 வழக்குகளையும் லக்னோ நீதிமன்றத்தில் இருந்து தில்லி மாஜிஸ்திரேட் நீதிமன்றத்துக்கு உச்சநீதிமன்றம் மாற்றியது.தில்லி மாஜிஸ்திரேட் நீதிமன்றம் அன்றாடம் விசாரணை நடத்தி 45 நாட்களுக்குள் வழக்கை முடிக்கவும் உத்தரவிடப்பட்டிருந்தது.
எ. சா. ராஜசேகர்
எடுகூரி சந்தின்டி ராஜசேகர ரெட்டி (தெலுங்கு: యెడుగూరి సందింటి రాజశేఖరరెడ్డి, ஜூலை 8, 1949 - செப்டம்பர் 2, 2009) இந்திய தேசிய காங்கிரஸ் கட்சியை சேர்ந்த இந்திய அரசியல்வாதியாகவும், ஆந்திரப் பிரதேசத்தின் முதலமைச்சராகவும் இருந்தார். இந்திய மக்களவைக்கு நான்கு முறையும் ஆந்திரப் பிரதேச சட்டமன்றத்துக்கு நான்கு முறையும் தேர்ந்தெடுக்கப்பட்டார். 2009, செப்டம்பர் 2 இல் உலங்கு வானூர்தி ஒன்றில் செல்கையில் நல்லமாலா என்ற காட்டுப் பகுதியில் இவரது வானூர்தி காணாமல் போனது. பலத்த தேடுதலின் பின்னர் செப்டம்பர் 3 காலையில் கர்னூலில் இருந்து 40 கடல் மைல் தூரத்தில் ருத்திரகொண்டா மலை உச்சியில் வானூர்தி கண்டுபிடிக்கப்பட்டது. அதில் பயணம் செய்த ராஜசேகர ரெட்டி உட்பட 5 பேரும் இறந்து விட்டதாக அறிவிக்கப்பட்டது.
பிறப்பும் இளமையும்
இராஜசேகர ரெட்டி, ஆந்திரமாநிலத்தைச் சேர்ந்த புலிவெந்துலா மாவட்டத்தில் 1949ஆம் ஆண்டு ஜூலை 8ஆம் நாள் பிறந்தார். இவருடைய தந்தையார் ஒய்.எஸ்.ராஜா ரெட்டி, தாயார் ஜெயம்மா. 1958-இல் ராஜா ரெட்டி ஒப்பந்தத் தொழில் நிமித்தமாக கர்நாடகா மாநிலம் பெல்லாரி செல்ல, ராஜசேகர ரெட்டி, அங்கே செயிண்ட் ஜான் பள்ளியில் உயர்கல்வியை முடித்தார். அதன் பிறகு விஜயவாடா லயோலா கல்லூரியில் இளங்கலை முதலாண்டில் சேர்ந்தார். பிறகு குல்பர்கா பல்கலைக்கழகத்தில் எம். ஆர். மருத்துவக் கல்லூரியில் மருத்துவப் படிப்பை (1966 – 1972) மேற்கொண்டார். மருத்துவப் படிப்பினை முடித்த இவர் திருப்பதி எஸ். வி. மருத்துவக் கல்லூரியில் பயிற்சி மருத்துவராகப் பணியாற்றினார். எம். ஆர். கல்லூரியில் மாணவர் சங்கத் தலைவராகவும், எஸ். வி. கல்லூரியின் பயிற்சி மருத்துவர்கள் சங்கத் தலைவராகவும் இருந்தார்.
கல்விப் பணி
கடப்பா மாவட்டத்தில் தன்னுடைய மருத்துவப் பணியைத் தொடங்கிய இராஜசேகர ரெட்டி சில ஆண்டுகள் அங்கே இருந்தார். இவருடைய பிறந்த ஊராகிய புலிவெந்துலாவில் இவருக்காக இவருடைய தந்தையார் கட்டிய மருத்துவமனை இன்னும் உள்ளது. கல்விப்பணிக்காக இவருடைய குடும்பம் புலிவெந்துலாவில் தொடங்கி நடத்தி வந்த தொழில்நுட்பப் பயிலகம் மற்றும் கலைக்கல்லூரி இரண்டும் பின்னாளில் லயோலா கல்விக் குழுமத்திடம் ஒப்படைக்கப்பட்டது. இன்றும் புலிவெந்துலா அருகில் சிம்மாத்ரிபுரம் என்கிற ஊரில் ஓர் இளநிலைக் கல்லூரி (JUNIOR COLLEGE) இவர்களால் நிர்வகிக்கப்பட்டு வருகிறது.
அரசியல் வளர்ச்சி
1978-ல் இந்திய தேசியக் காங்கிரசில் சேர்ந்து தீவிர அரசியல் பணியில் ஈடுபடத் தொடங்கினார். புலிவெந்துலா சட்டமன்றத் தொகுதியின் உறுப்பினராக ஆறு முறை தேர்தல்களில் வென்றார். 1980 ஆம் ஆண்டுமுதல் 1983 வரை மாநில நல்வாழ்வு மற்றும் கல்வி அமைச்சகப் பொறுப்புகளை வகித்தார். 1983 முதல் 1985 வரையிலும் மாநில காங்கிரஸின் தலைவராக இருந்தார். அதன் பின் மத்திய அரசியலுக்குச் சென்ற இவர், கடப்பா பாராளுமன்றத் தொகுதியில் நான்கு முறை (1989, 1991, 1996, 1998) தொடர்ந்து தேர்ந்தெடுக்கப்பட்டார். மீண்டும் மாநில அரசியலுக்குத் திரும்பி மாநில காங்கிரஸ் தலைவராக 1998-ல் பொறுப்பேற்றார். (2000 வரையிலும் இந்தப் பதவியை வகித்தார்). 1999 முதல் 2004 வரை மாநில சட்டமன்றத்தில் எதிர்க்கட்சித் தலைவராக இருந்தார். அந்த காலகட்டத்தில் இவர் மேற்கொண்ட 1400 கிலோமீட்டர் நடைப்பயணம் இவருடைய அரசியல் செல்வாக்கினைப் பெருமளவுக்கு உயர்த்தியது. மாநிலத்தின் பின் தங்கிய பகுதிகள் அனைத்துக்கும் சென்று, அடித்தட்டு மக்களின் நம்பிக்கையைப் பெற்றார். 2004 ஆம் ஆண்டு பொதுத் தேர்தலில் பெருவாரியான தொகுதிகளில் காங்கிரசை வெற்றி பெறச் செய்து முதல்வராகப் பொறுப்பேற்றார். 2009 ஆம் ஆண்டு சட்டமன்றத் தேர்தலிலும் இவருடைய தலைமையில் காங்கிரஸ் கட்சி தனிப் பெரும்பான்மையுடன் வெற்றி பெற இரண்டாம் முறையாக ஆட்சிக் கட்டிலில் அமர்ந்தார்.
குடும்ப வாழ்க்கை
இவருடைய மனைவி பெயர் விஜய லட்சுமி. இவருடைய மகன் ஒய்.எஸ்.ஜகன்மோகன் ரெட்டி ஓர் அரசியல்வாதி. இவருடைய மகள் சர்மிளா.
இறப்பு
இராஜசேகர ரெட்டி, 2009, செப்டம்பர் 2 ஆம் நாள் சித்தூர் சென்று அங்கு பின் தங்கிய நிலையில் உள்ள மக்களைச் சந்தித்துக் குறைகள் கேட்டறியும் திட்டத்துடன் காலை 8 மணி அளவில் உலங்கு வானூர்தியில் கிளம்பினார். அந்த வானூர்தி சிறிது நேரத்தில் கட்டுப்பாட்டு அறையுடன் தொடர்பு இழக்க, காலை ஒன்பதரை மணி முதலாகவே அதனைத் தேடும் பணி தொடங்கியது. இந்தத் தேடுதல் வேட்டை 24 மணிநேரம் தொடர்ந்தது. மாநில அரசின் காவல் துறை, புலனாய்வுத் துறை, இராணுவத்தின் அதிநவீன வானூர்திகள், தொழில்நுட்பங்கள், கடற்படை, இஸ்ரோ ஆகிய அனைத்தின் ஒத்துழைப்புடனும் கடும் மழை, அடர்ந்த காடு ஆகிய இடர்களையும் மீறித் தொடர்ந்த வேட்டையின் இறுதியில் இராஜசேகர ரெட்டி பயணித்த உலங்கு வானூர்தி செப்டம்பர் 3 ஆம் நாள் காலை எட்டரை மணிக்கு உடைந்த நிலையில் கர்நூல் மாவட்ட நல்லமலா காட்டின் ருத்ரகொண்டா குன்றின் மீது கண்டறியப்பட்டது. இராஜசேகர ரெட்டி, அவருடன் பயணம் செய்த இரண்டு விமான ஓட்டிகள் (எஸ். கே. பாட்டியா, எம். எஸ். ரெட்டி), அவருடைய தனிச் செயலாளர் (பி. சுப்பிரமணியன்), பாதுகாப்பு உயர் அதிகாரி (ஆ. எஸ். சி. வெஸ்லி) ஆகிய ஐவரின் உயிரற்ற உடல்கள் கருகிய நிலையில் கண்டறியப்பட்டு ஹைதராபாத் கொண்டுவரப்பட்டன. இராஜசெகர ரெட்டியின் உடல், அரசு மரியாதையுடன் செப்டம்பர் 4 ஆம் நாள் இறுதிச் சடங்குகளுக்குப் பின் கடப்பா மாவட்டம் புலிவெந்துலாவில் நல்லடக்கம் செய்யப்பட்டது.
மேற்கோள்கள்
பகுப்பு:ஆந்திரப் பிரதேச அரசியல்வாதிகள் பகுப்பு:ஆந்திரப் பிரதேச முதலமைச்சர்கள் பகுப்பு:2009 இறப்புகள் பகுப்பு:1949 பிறப்புகள் பகுப்பு:12வது மக்களவை உறுப்பினர்கள் பகுப்பு:10வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தெலுங்கு மக்கள்
தரைகீழ் தண்டு
இந்த தரைகீழ் தண்டமைப்பு தாவரங்கள் தயாரிக்கும் உணவினை சேமிப்பதற்கும், புதிய இளம் தாவரங்களை உருவாக்கவும் எதுவாக தகவமைப்பு பெற்றுள்ளது.
சில தரைகீழ் தண்டு தாவரங்கள் :
வெளியிணைப்புகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:தாவர அமைப்பியல்
நாலூர் வரதராஜ பெருமாள் கோயில்
நாலூர் வரதராஜ பெருமாள் கோயில் தமிழ்நாட்டில் தஞ்சாவூர் மாவட்டம், நாலூர் என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் வரதராஜபெருமாள், காவேரி தாயார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிலத்தடிக் கல்லறை
thumb|[[பாரிசு|பாரிசிலுள்ள பாதாளக் கல்லறை]] நிலத்தடிக் கல்லறை அல்லது பாதாளக் கல்லறை (Catacombs) என்பது மத நடைமுறைகளுக்காக மனிதரால் உருவாக்கப்பட்ட பாதாளப் பாதைகளாகும். எந்த ஒரு அறையும் சவம் புதைக்கும் இடமாக பயன்படுத்தப்படும் எந்தவொரு அறையும் பாதாளக் கல்லறை ஆகுமெனினும் இந்த வார்த்தைப் பொதுவாக ரோமப் பேரரசுடன் தொடர்புடையது.
வரலாறும் சொற்பிறப்பியலும்
அப்போஸ்தலர்கள் பீட்டர் மற்றும் பவுல் ஆகியோரின் சடலங்கள் புதைக்கப்பட்டிருந்ததாகக் கூறப்பட்ட ரோமானியப் பேரரசின் அப்பியன்  வழியின் இரண்டாம் மற்றும் மூன்றாம் மைல்கற்கள் இடையே நிலத்தடியிலமைந்த கல்லறைகளே முதன்முதலாக “பாதாளக் கல்லறை” என அழைக்கப்பட்டன. இந்த வார்த்தை முதலில் ரோமானிய நிலத்தடிக் கல்லறைகளை மட்டுமே குறிப்பதற்கு மட்டுமே பயன்படுத்தப்பட்டது. ஆனால் 1836 ஆம் ஆண்டில் இறந்தவர்களுடைய எந்த பாதாள கல்லறையையும் குறிக்கவும் நீட்டிக்கப்பட்டது. 18 ஆம் நூற்றாண்டு பாரிஸ் பாதாளக் கல்லறைகளும் இவற்றில் ஒன்றாகும். நகரின் சுவர்களுக்குள் அடக்கம் செய்வது சட்டவிரோதமாக இருந்ததால், அனைத்து ரோமானியப் பாதாளக் கல்லறைகளும்  நகரின் சுவர்களுக்கு வெளியே அமைக்கப்பட்டிருந்தன. இதனால் மரணமடைந்த கிறித்துவர்களுக்களின் கல்லறைகளை அமைக்கவும், புனித நாட்களில் நினைவு நிகழ்வுகளும் விருந்துகளும் நடத்துவதற்கும் ஏதுவாக தனிப்பட்ட இடம் கிடைத்தது.
உலகம் முழுவதும்
thumb|[[பெருவிலுள்ள பாதாளக் கல்லறை ]] உலகின் பல இடங்களிலுள்ள பாதாளக் கல்லறைகள்:
பாக்டீரியா
சமீபத்திய ஆண்டுகளில், பாக்டீரியாவின் தனிப்பட்ட விகாரங்கள் பாதாளக் கல்லறைகளில் செழித்து வளர்ந்து, தாது எரியூட்டல் மற்றும் சிதைவைத் தூண்டுகின்றன.
வெளி இணைப்புகள்
பகுப்பு:கல்லறைகள்
வினைல்சல்போனிக் அமிலம்
வினைல்சல்போனிக் அமிலம் (Vinylsulfonic acid) என்பது CH2=CHSO3H என்ற மூலக்கூற்று வாய்ப்பாட்டால் குறிக்கப்படும் ஒரு கரிமக் கந்தகச் சேர்மமாகும். நிறைவுறாத சல்போனிக் அமிலத்திற்கு ஓர் எளிய எடுத்துக்காட்டாக வினைல்சல்போனிக் அமிலம் கருதப்படுகிறது. இச்சேர்மத்தின் கட்டமைப்பில் இடம்பெற்றுள்ள C=C இரட்டைப் பிணைப்பினால் அதிக அளவிலான வினைகளில் வினைல்சல்போனிக் அமிலம் ஈடுபடுகிறது.
வினைல் வேதி வினைக்குழுவாக இடம்பெற்றுள்ள சேர்மங்கள் மற்றும் மெத்(அக்ரைலிக்) அமிலச் சேர்மங்கள் ஆகியவற்றுடன் வினைல்சல்போனிக் அமிலத்தை ஓர் இணை ஒருமமாக பயன்படுத்தி பலபடியாதல் வினைக்கு உட்படுத்தினால் பாலிவினைல்சல்போனிக் அமிலம் கிடைக்கிறது. வினைல்சல்போனிக் அமிலம் நிறமற்றதாகவும் நீரில் கரையக்கூடியதாகவும் உள்ளது. வணிக மாதிரிகள் மஞ்சள் அல்லது சிவப்பு நிறத்திலும் காணப்படுகின்றன.
தயாரிப்பு
கார்பைல் சல்பேட்டை கார நீராற்பகுப்பு வினைக்கு உட்படுத்தி தொழிற்சாலைகளில் வினைல்சல்போனிக் அமிலம் தயாரிக்கப்படுகிறது. விளைபொருளாக உருவாகும் வினைல் சல்போனேட்டை தொடர்ந்து அமிலமாக்கல் வினைக்கும் உட்படுத்தினால் வினைல்சல்போனிக் அமிலம் உருவாகிறது.
வினையானது அதிக அளவு வெப்ப உமிழ்வினையாகும் (வினை வெப்ப அடக்கம் 1,675 கிலோயூல்/கிலோகிராம்) எனவே  நீராற்பகுப்பின் போது வெப்பநிலை மற்றும் pH இன் சரியான பராமரிப்பு தேவைப்படுகிறது. கால்சியம் ஐதராக்சைடை நீராற்பகுப்பு ஊடகமாகப் பயன்படுத்தும்போது, கால்சியம் வினைல் சல்போனேட்டு கரைசல்  கிடைக்கிறது. இந்த நீராற்பகுப்பு கலவையை கந்தக அமிலத்துடன் சேர்த்து அமிலமாக்கம் செய்தால் குறைவான கரைதிறன் கொண்ட கால்சியம் சல்பேட்டுடன் சேர்ந்து வினைல்சல்போனிக் அமிலமும் கிடைக்கிறது.
பாசுபரசு பெண்டாக்சைடுடன் ஐசிதயோனிக் அமிலத்தைச் சேர்த்து நீர்நீக்கம் செய்வதன் மூலமும் வினைல்சல்போனிக் அமிலத்தை  தயாரிக்கலாம்.
குளோரோயீத்தேனை சல்போகுளோரினேற்றம் செய்தும் இதை தயாரிக்கலாம். உருவாகும் விளைபொருளில் இருந்து ஓர் ஐதரசன் ஆலைடை நீக்கம் செய்து தொடர்ந்து கிடைக்கும் குளோரைடை நீராற்பகுப்பு வினைக்கு உட்படுத்திய பின்னர் தேவையான வினைல் சல்போனிக் அமிலம் தயாரிக்கப்படுகிறது.
பயன்கள்
வினைல்சல்போனிக் அமிலத்தின் செயல்படுத்தப்பட்ட C=C இரட்டைப் பிணைப்பு ஒரு கூட்டு வினையில் மின்னணுகவரிகளுடன் உடனடியாக வினைபுரிகிறது. 2-அமினோ ஈத்தேன்சல்போனிக் அமிலம் அம்மோனியாவுடனும்   மற்றும் 2-மெத்திலமினோ ஈத்தேன்சல்போனிக் அமிலம் மெத்திலமீனுடன் உருவாகின்றன.
வினைல்சல்போனிக் அமிலம் அதிக அமிலத்தன்மை கொண்ட அல்லது எதிர்மின்னயன ஓரியல்பலபடிகள் மற்றும் இணைபலபடிகளை தயாரிப்பதில் பயன்படும் ஓர் ஒருமம் ஆகும். இந்த பலபடிகள் மின்னியல் துறையில் ஒளித் தடுப்பிகளாகவும்  எரிபொருள் செல்களிலும்  பயன்படுத்தப்படுகின்றன. எடுத்துக்காட்டாக, உயர் அயனி பரிமாற்ற திறன் மற்றும் புரோட்டான் கடத்துத்திறன் கொண்ட சவ்வுகள் பாலிவினைல்சல்போனிக் அமிலத்திலிருந்து தயாரிக்கப்படுகின்றன.
ஆய்வுகள்
வினைல்சல்போனிக் அமிலம் அதிக அமிலத்தன்மை கொண்ட அயனிப் பரிமாற்றிகளை வழங்க உதவும் பலபடியாக ஆராயப்பட்டுகிறது. (எ.கா. பாலி இசுடைரீன்) எசுத்தராக்கல் வினை பிரீடல் கிராப்ட்சு அசைலேற்ற வினை போன்ற வினைகளில் இது வினையூக்கியாகப் பயன்படுத்தப்படுகிறது. சல்போனிக் அமிலத்தின் செயல்பாடு அவசியமில்லாத இடங்களில், சோடியம் வினைல்சல்போனேட்டின் நீரியக் காரக் கரைசல் பயன்படுத்தப்படுகிறது, இது கார்பைல் சல்பேட்டின் கார நீராற்பகுப்பில் நேரடியாகப் பெறப்பட்டு வணிக ரீதியாக நிரிய கரைசலாக வழங்கப்படுகிறது.